**100 års ekspertise i god søvn:**

**Tyske Röwa vil i seng med danskerne**

**Massiv efterspørgsel fra sengeforhandlere over hele landet, får nu tyske Röwa til at satse på Danmark. Virksomheden har over 600 forhandlere i Tyskland og er førende inden for skræddersyede og ergonomiske sengesystemer. På fredag åbner Röwa et kombineret kompetencecenter og flagship store midt i København. Det bliver den første og eneste af sin slags i verden.**

Fra på fredag kan danskerne få skræddersyet deres helt egen seng – tilpasset kropstype og sovevaner – når Röwa åbner i Danmark. Den tyske virksomhed står blandt andet bag Europas mest avancerede opmålingssystem, der er udarbejdet i samarbejde med Ergonomie-Institut München. Systemet bruges til at bygge sengesystemer efter individuelle mål, og Röwa bliver de eneste på det danske marked, der kan tilbyde 100 procent skræddersyede sengesystemer.

**Pres fra danske forhandlere**

Åbningen af det kombinerede kompetencecenter og flagship store sker efter flere års pres fra danske forhandlere.

”Vi er blevet udfordret til at kommet til Danmark! De danske forhandlere har overbevist os om, at det er rigtigt at gå ind på det danske marked, fordi vi kan tilbyde unikke sengesystemer med fokus på funktion, ergonomi og individuel tilpasning. Og når så mange tror på vores produkt, giver det god mening for os at satse på Danmark,” forklarer Manfred Greiner, direktør i Röwa.

Röwa er førende inden for innovative og ergonomiske sengesystemer og har alene i Tyskland over 600 forhandlere og yderligere 200 fordelt i Belgien, Schweiz og Holland. Virksomheden har næsten 100 års viden og erfaringer på bagen med en lang tradition for at samarbejde med forskere og uafhængige institutter inden for rygsøjleforskning og ergonomi. Netop den forskningsbaserede tilgang er kernen i alle Röwas produkter.

**På udkig efter specialforhandlere**

Röwas innovative sengesystemer distribueres udelukkende via udvalgte og kvalificerede specialforhandlere, og målsætningen er at etablere et netværk på 20-30 specialiserede forhandlere i Danmark i løbet af de næste tre år.

”Antallet og tidshorisonten er ikke så vigtig for os. Vi vil hellere tage det stille og roligt og give interesserede og dedikerede forhandlere den rette oplæring i vores sengesystemer, så de kan yde den bedste service til kunderne”, udtaler Manfred Greiner.

**Unik platform i DK**

For Röwa er det afgørende, at forhandlerne er specialiserede og kender sengesystemet til bunds – ligesom det er vigtigt at have kontakten til forbrugerne. Derfor har Röwa skabt en særlig platform i Danmark.

”Som det første og eneste sted i verden har vi oprettet et kompetencecenter i København, hvor vi uddanner forhandlere fra hele landet til Röwa-specialister. I samme lokaler finder man også vores eneste flagship store i verden. Denne særlige platform sikrer, at vi kan give vores forhandlere de bedste forudsætninger for at sælge vores senge samtidig med, at vi har en direkte dialog med kunderne om deres ønsker og behov”, forklarer Manfred Greiner.

**’Made in Germany’**

Ud over virksomhedens omfattende skræddersyede sengesystemer består virksomhedens produktsortiment af alt fra hovedpuder og lamelbunde til madrasser og sengerammer i høj tysk kvalitet.

”Alle dele bliver produceret hos os selv i Sydtyskland. Vi har vores eget savværk, hvor bøgetræslamellerne til sengebunden bliver produceret, og vi har også vores egen systue, som står for fremstillingen af materialerne til vores madrasser og hovedpuder. På denne måde er vi sikre på, at vi kan bevare en høj kvalitet i hele produktionsprocessen”, fortæller Manfred Greiner.

**’Value for money’**

Selvom det kan lyde dyrt, er der langt fra tale om luksus-produkter for de få.

Et skræddersyet sengesystem koster fra 25.000 kr., mens intelligente børnemadrasser i standardiserede udgaver kan erhverves for cirka 3.000 kroner. Madrasser til voksne koster fra 4.000 kr.

Kendetegnende for hele produktsortimentet er et skarpt fokus på funktion, ergonomi og individuel tilpasning, som danskerne nu kan få fingrene i.

Röwas åbner sin første flagship store fredag d. 30. marts på Rosenørns Allé 18, mens virksomheden desuden er i gang med at etablere et forhandlernetværk i hele landet.

**FOR YDERLIGERE INFORMATION KONTAKT:**

* Jan Borum Nielsen, Manager Market Development, Röwa

Mobil: +45 2883 1414

* Kenni Kjær Rasmussen, PR-ansvarlig, KommunikationsGruppen

Telefon: +45 3398 0000